**Решения от Четвъртото заседание на УС на ЦНИТТЗИС при АУ – Пловдив.**

На 31. 03. 2022 г. се проведе заседание на УС на ЦНИТТЗИС при АУ – Пловдив.

Заседанието се проведе в Заседателната зала на Ректората и на него присъстваха: Проф. Владислав Попов, Проф. Андон Василев, Проф. Иван Пенов, Проф. Николай Панайотов, Доц. Марина Марчева, Проф. Радослав Андреев, доц. Ж. Арнаудова, Доц. Ваня Делибалтова, Петя Георгиева- директор на библиотека и Надя Кировска – техн. секретар ЦНИТТЗИС.

Отсъстващи: Доц. Стефан Шилев

Заседанието протече при следния **Дневен ред**:

1. Изслушване на предложението на Петя Георгиева- Директор на Библиотека, за антиплагиатската програма.
2. Обсъждане на постъпилите рецензии за новите научни проекти
3. Разглеждане на постъпили доклади
4. Текущи.

**По точка 1.** Изслушване на предложението на Петя Георгиева - Директор на Библиотека, за антиплагиатската програма.

**Решение 1**. УС на ЦНИТТЗИС при АУ – Пловдив прие, че ще изчакаме заплащането от страна на МОН на национален лиценз, а през това време ще използваме безплатни платформи, както и програмата Grammarly.

**По точка 2**. Обсъждане на постъпилите рецензии за новите научни проекти

**Решение 2**. УС на ЦНИТТЗИС при АУ – Пловдив приема да финансира проектите:

1. Проучване върху месодайните характеристики на агнета- бозайници от местни породи овце, с оглед получаване на леки кланични трупове по системата SEUROP, с Ръководител на проекта: доц. Ат. Вучков, катедра „Животновъдни науки“ ,

2. Определяне съдържанието на токсични метали и арсен в системата вода-биота-седимент, с ръководител проф. В. Ангелова, кат. „Обща химия и фитофармация“

3. Получаване на бавно растящи пилета от тежък тип, чрез кръстосване на интродуцирани и местни породи, гл. ас. П. Петров, катедра „Животновъдни науки“.

Проектите: Разработване на натурални репеленти за котки и други бозайници, с Ръководител на проекта: доц. Д. Гънчев, катедра „Обща химия и фитофармация“ и „Мониторинг на микроклимата във ферма за кози месодайно направление с цел подобряване благоденствието им, с Ръководител на проекта: доц. Румяна Иванова, катедра „Животновъдни науки“ не се приемат!

 **По точка 3.** Разглеждане на постъпили доклади

 1. Доклад от проф. Н. Тахсин, за увеличение на средствата по проект 07-21 с 2 000 лв за 2022 г., поради повишената цена на горивото и необходимостта от провеждане на експедиции, предвидени в работната програма на проекта.

2. Доклад от гл. ас. М. Петкова, ръководител на проект 01-20, за заплащане такса за публикуване на статия с  **Q1** в размер на 4630 лв. Таксата ще бъде за сметка на:

- по тема 17-12 ще бъдат отпуснати 1200 лв.

- по тема 01-20 ще са останали 3430 лв. за публикуването.

3. Доклад от доц. А. Севов, за заплащане на такса за публикуване на статия в списание Bulgarian journal of agricultural science в размер на 550 лв. за сметка на тема 17-12.

4. Доклад от доц. К. Стоянов, за дофинансиране по проект 06-19 с 1200 лв. с цел заплащане на монография към Академично издателство към АУ-Пловдив.

5. Доклад от доц. Ваня Делибалтова, за заплащане на такса за публикуване на статия в размер на 950 евро в списание European Journal of Horticultural science. Средствата са за сметка на тема 17-12.

Решение 3. УС на ЦНИТТЗИС при АУ – Пловдив приема да финансира подадените доклади.

4. Текущи.

Проф. Попов: Имаме запитвания от колеги, по колко статии ще бъдат финансирани за Конференцията в Букурещ. В Системата за организиране и провеждане на конкурси в рамките на научноизследователска сесия в АУ за 2022 г. е упоменато, че таксите за публикуване на публикации се одобряват от УС на ЦНИ, а за участие в симпозиума „Agriculture for Life, Life for Agriculture“ в Букурещ, Румъния се финансират само след доказване, че искането е за една статия от един водещ автор и изрично аргументиране, че водещият автор и научния колектив нямат възможност за финансиране на тази публикация от текущ научен или друг проект или програма.

Решение 4. УС на ЦНИТТЗИС при АУ – Пловдив приема да финансира по една статия от един водещ автор и изрично аргументиране, че водещият автор и научния колектив нямат възможност за финансиране на тази публикация от текущ научен или друг проект или програма.

След приключване на дневния ред, заседанието бе закрито.

**Председател на УС на ЦНИ:**

**/проф. д-р В. Попов/**

**Организационен секретар:**

**/проф. д-р А.Василев/**